La ciutat de Pera va ser fundada com a colònia comercial de les Repúbliques Marítimes italianes a la zona del Gàlata després de la Conquesta de Constantinoble (1204) a mans dels croats occidentals durant la Quarta Croada. A la caiguda de l'Imperi Romà d'Orient va seguir la creació de l'Imperi Llatí i durant aquest període l'enclavament comercial, encerclat per una gran muralla defensiva, va ser dominat de manera hegemònica per la República de Venècia.